《乾道乙酉鬻田训子有作》
宋代·孙介

颜回犹自给糜飦，苏子初无二顷田。
知慕圣师瞠若后，岂令恭顷倨如前。
笔耕得利宁分地，学禄中居总藉天。
卜相既云隳祖业，请令同力奋双拳。

作者简介：（1114—1188）越州馀姚人，字不朋，号雪斋野叟。孙畴弟。幼随兄入郡庠，受业于胡宗伋。兄卒，从友厉德辅肄业于紫溪。既冠，授书自给，益发愤求学，至老不倦。